Arvegyn

Onan a vagas a vronnviles y'n urdh Cingulata yw arvegyn, po armadyllo. Yn gnasek, yma dhe arvegynnow krogen ledhrek ha krabanow hir lymm rag palas. Berr yw aga garrow, mes i a yll gwaya yn uskis. Hys tipek arvegyn yw a-dro dhe 75 cm, ow komprehendya y lost. An kowrarvegyn a dyv dhe 150 cm, ow poosa bys dhe 54 kg, mes an arvegyn fin gwynnrudh a'n jeves hys a saw 13-15 cm. Pan vo godrosys gans preydhyer, eghennow Tolypeutes a wra rolya avel pel. 

Varya a wra boos arvegynnow, mes dell yw usys, i a dheber hwesker, preves, ha divellkeynogyon erel. Nebes eghennow a voos yn tien war vuryon ha termitow. 

I a wra palas yn fenowgh, owth usya aga krabanow lymm dhe balas rag boos, kepar ha preves, ha gul fowyow. Gwann yw golok arvegynnow, hag i a wra devnydh a sens blasa rag helghya boos. 

Klassans
 Urdh Cingulata
 Teylu Chlamyphoridae: arvegynnow ha glyptodonts              
 Arvegyn fin bras, Calyptophractus retusus
 Arvegyn fin gwynnrudh, Chlamyphorus truncatus
 Arvegyn lost noth an Ogledh, Cabassous centralis
 Arvegyn lost noth Chako, Cabassous chacoensis
 Arvegyn lost noth an Dhyghow, Cabassous unicinctus
 Arvegyn lost noth bras, Cabassous tatouay
 Arvegyn blewek usa, Chaetophractus vellerosus
 Arvegyn blewek bras, Chaetophractus villosus
 Arvegyn blewek an Andes, Chaetophractus nationi
 Arvegyn hwegh bond, Euphractus sexcinctus
 Kowrarvegyn, Priodontes maximus
 Arvegyn tri bond an Dhyghow, Tolypeutes matacus
 Arvegyn tri bond Brasil, Tolypeutes tricinctus
 Korrarvegyn, Zaedyus pichiy
 Isteylu †Glyptodontinae: glyptodonts
 Teylu Dasypodidae: arvegynnow tron hir
 Arvegyn naw bond, Dasypus novemcinctus
 Arvegyn seyth bond, Dasypus septemcinctus
 Arvegyn tron hir an Dhyghow, Dasypus hybridus
 Arvegyn tron hir an gwelstir, Dasypus sabanicola
 Arvegyn tron hir bras, Dasypus kappleri
 Arvegyn tron hir blewek, Dasypus pilosus
 Arvegyn Yepes, Dasypus yepesi

Klass:Bronnviles